kardosdrur/scandi-wiki huggingface dataset:
Grundrelationen

Den trigonometriske grundrelation (også kaldet idiotformlen eller idiotreglen) er  en matematisk ligning af den slags, der kaldes en identitet (fordi den er sand for ethvert ). Den siger at kvadraterne på sinus og cosinus til det samme tal  tilsammen altid er lig med 1:

Til tider ser man samme ligning skrevet under brug af en lidt speciel, men ækvivalent, notation for kvadraterne på sinus og cosinus:

Bevis 
Beviset for denne identitet kommer af at anvende Pythagoras' læresætning på en retvinklet trekant med en hypotenuse med længden 1: Hvis den ene spidse vinkel i trekanten samtidig er en centervinkel i cirklen af størrelse , så har trekantens to kateter længderne hhv. sinus og cosinus til denne vinkel. Pythagoras' læresætning siger, at summen af kvadraterne på de to kateter er lig med kvadratet på hypotenusen, og i og med at hypotenusen er en radius i enhedscirklen, er dens længde altid 1. Og kvadratet på 1 er 1² = 1.

Referencer 

Ligninger
Trigonometri
Gunnera-familien

Gunnera-familien (Gunneraceae) er udbredt på alle de sydlige kontinenter. Det er stauder med grundstillede blade og kompakte, kogleagtige blomsterstande. Familien har kun én slægt.

 Gunnera

Plantefamilier
Nitrogenfikserende planter
Gunnera

Gunnera (Gunnera) er en planteslægt, der er udbredt med ca. 50 arter på alle sider af Stillehavet fra Hawaii til Patagonien og fra Tasmanien til Brasilien. Nogle arter findes også i Afrika. Det er stauder med grove, grundstillede blade. Alle arter i slægten lever i dobbelt symbiose, hvor blågrønalgen Anabaena azollae samarbejder med den vandlevende, geléagtige koloni Nostoc muscorum (som i virkeligheden er endnu en blågrønalge), der så samarbejder med Gunnera. Her omtales kun de arter, der dyrkes i Danmark.

 Farvegunnera (Gunnera tinctoria)  – synonym: Gunnera chilensis
 Ildlandgunnera (Gunnera magellanica)
 Mammutgunnera (Gunnera manicata) – synonym: Gunnera brasiliensis

Eksterne henvisninger 
 Billeder (Gunnera tinctoria)

Planteslægter
Nitrogenfikserende planter
Symbioser
Nostoc

Nostoc er en slægt af cyanobakterier, der lever i ferskvand. De danner tråde af celler, som er indpakket i en geléagtig kappe. På fugtig jord lægger man sjældent mærke til Nostoc-kolonierne, men lige efter regn svulmer de op og danner iøjnefaldende geléklatter. I Danmark kaldes nostoc for søbrombær, hnv. søblomme – alt efter udseendet. Større kugler kaldes søtomater og de er fundet i store mængder i nogle søer i Grønland ved Kangerlussuaq (Søndre Strømfjord) (Nostoc pruniforme).

Arterne findes på fugtige stenflader, på bunden af søer og kilder, men sjældent i havet. Nogle af arterne har samliv med andre cyanobakterier, der har grønkorn og derfor fotosyntese. Planteslægten Gunnera lever i symbiose med fotosyntetiserende Nostoc-kolonier.

Den nyeste systematik anbringer Nostoc i sin egen familie og orden under Cyanobakterierne.

Nogen påstår at nostoc eller søbrombær er spiselige og de indeholder protein og C-vitamin, men de indeholder også giftstoffet mikrocystin, som selv i mindre mængder over længere tid skader mennesker og dyrs lever. Mikrocystin frigives i vandet, som herefter også er skadeligt.

Kilder/referencer

Eksterne henvisninger 
 NCBI Taxonomy Browser (Opdateret den 30. august 2004)

Nitrogenmetabolisme
Cyanobakterier
Palinurus

Palinurus er en person i græsk mytologi som var med Æneas på hans flugt fra Troja. Undervejs faldt han i vandet, svømmede ind til fremmed land og blev tævet ihjel.

Desuden navnet på den døde i Reginald Hills krimi Good Morning, Midnight.

Personer i græsk mytologi
Odense Bulldogs

Odense Bulldogs (oprindeligt Odense Ishockey Klub) er en dansk ishockeyklub stiftet i 1978.

Udspringer af daværende Odense Skøjte og Ishockey Klub, da interessen for ishockey blev for stor til at huse i en skøjteklub.

Efter mange år som prügelknabe, rykkede klubbens førstehold (kaldet Odense Bulldogs) i 1991 op i den bedste række, Superisligaen som nu hedder Metal Ligaen. Klubben har endnu ikke vundet det danske mesterskab, men har vundet Pokaltuneringen 4 gange, senest i sæsonen 2015-2016 (4-0 over Frederikshavn White Hawks) 

Klubben trænes af cheftræner Paul Thompson og Ass. træner er Toms Strauss.

Odense Ishockey Klub A/S som er selskabet der driver klubben blev stiftet d. 26. maj 2008, og drives af den adm. direktør: Ole Nielsen.

Odense Ishockey Klub, foreningsdelen, ledes af bestyrelsesformand Thomas Hertz Andersen.

Klubbens officielle fanklub hedder Odense Bulldogs Support.

Hjemmebane hedder Spar Nord Arena og har en kapacitet der hedder 3280 hvoraf de 1024 er siddepladser.

Nuværende spillertrup (2022-23)

'Fredede' numre 

   7 Lars Oxholm
   12 Mads True

Kendte spillere

Links/Henvisninger 
 Odense Bulldogs
 FACEOFF-ONLINE - Retro: Odenses første iskrigere (11. november 2015) 

Ishockeyklubber i Danmark
Bulldogs
Ishockeyklubber i Superisligaen
Charon (måne)

Charon er den største kendte måne der kredser om himmellegemet Pluto. Den blev fundet 22. juni 1978 af astronomen James Christy som opdagede at billeder af Pluto til tider havde en lille "udbulning". Denne "bule" fik den midlertidige betegnelse S/1978 P 1. Christy foreslog navnet "Charon" efter færgemanden der i græsk mytologi sejlede de døde til dødsriget. Dette navn blev vedtaget af den Internationale Astronomiske Union i 1985.

Charon kredser om Pluto i løbet af 6 dage, 9 timer og 18 minutter, og med denne information kunne man bruge Newtons matematiske udlægning af Keplers love til at bestemme Plutos masse – noget man siden opdagelsen af Pluto kun havde kunnet gisne om.
På grund af tidevandskræfter roterer Pluto og Charon begge om deres akser på den samme tid, som det tager Charon at gennemføre et omløb om Pluto; resultatet er, at de to kloder altid vender den samme side mod hinanden – såkaldt bunden rotation.

Charons diameter er 1.172 kilometer, hvilket er lidt under halvdelen af Plutos; dette giver Charon rekorden blandt måner med hensyn til størrelse i forhold til moderplaneten. Af den grund betragter nogle Pluto og Charon som en slags "dobbeltplanet" snarere end en planet og dens måne. Mens Plutos overflade består af frosset kvælstof, menes Charons at bestå af almindelig is, dvs. frosset vand.

Robin Canup offentliggjorde i 2005 resultaterne af nogle computersimulationer som antyder, at Charon kunne være blevet dannet ved at et 1.000–2.000 km stort objekt fra Kuiperbæltet har ramt Pluto med ca. 1 kilometer i sekundet. Charon skulle da være dannet af de "sprængstykker", der blev slynget ud ved denne kollision, men da man ved meget lidt om de to kloders stoflige sammensætning, har man ikke meget at understøtte denne teori med.
Beate Klarsfeld

Beate Klarsfeld (født 13. februar 1939 i Berlin i Tyskland) er en tysk-fransk journalist, der er kendt for sit arbejde med at opklare nazismens forbrydelser. 

Beate Klarsfeld var datter af en værnemagtssoldat. Hun blev døbt Beate Kunzel, men i 1960 mødte hun Serge Klarsfeld, som hun senere blev gift med og fik hans efternavn. 

Parret har arbejdet for at opklare naziforbrydelser og få de ansvarlige dømt. De blev bl.a. kendt for at bringe Klaus Barbie for retten.

Beate Klarsfeld blev første gang kendt, da hun i 1968 forklædt som journalist gav den tidligere tyske kansler Kurt Georg Kiesinger en lussing under et CDU-møde. Kiesinger var medlem af det tyske Nazistparti under 2. verdenskrig og havde arbejdet for udenrigsministeriets propagandaafdeling.  Til valget i Tyskland 1969 var hun kandidat for partiet Aktion Demokratischer Fortschritt. Partiet opnåede 0,6 % af stemmerne.

Den 9. juli 1979 tog gruppen ODESSA ansvaret for et mislykket attentat mod Serge og Beate Klarsfeld. En bombesprænging af deres bil. Gruppen krævede, at de skulle stoppe med at forfølge nazister.

Trods attentatet førte Klarsfelds en kampagne mod den østrigske præsident fra 1986, Kurt Waldheim, en tidligere nazist og officer i det tyske SA. Denne kampagne var så effektiv, at de fleste vestlige lande undgik Kurt Waldheim.

Eksterne henvisninger 

 Klarsfeld Foundation 

Journalister fra Tyskland
Personer fra Berlin
Jack Brabham

Sir Jack Brabham (født 2. april 1926, død 19. maj 2014) var en australsk racerkører. Han vandt Formel 1-mesterskabet i 1959, 1960 og 1966.

I 1962 opfandt han sin egen Formel 1-konstruktør, Brabham. Holdet Brabham deltog i Formel 1 fra 1962 til 1992.

Hans søn David Brabham kørte i Formel 1 i 1990 og 1994. Senere han laver Jack Brabbham sit eget Fomel 1 hold som hed Brabbham racing

Død
Den 19. maj 2014 døde Jack Brabham i sit hjem i Gold Coast, Australien, 88 år gammel. Han spiste morgenmad med sin kone Margaret, da han døde. I familiens officielle hjemmeside havde hans søn bekræftet Jacks død.

Eksterne henvisninger 

 

Formel 1-kørere fra Australien
Game & Watch

Game & Watch, engelsk for "Spil & Ur", er nogle små håndholdte elektroniske spil, der blev lanceret i starten af 1980'erne af den japanske virksomhed Nintendo, og meget kort efter også af en lang række andre producenter. I Danmark blev spillene oftest omtalt som "bip-bip-spil" på grund af de bippende lydeffekter der hørtes når man spillede på apparaterne.

Et Game & Watch-spil er en lille flad æske i "skjortelomme-størrelse" med et eller til tider to LCD-displays, lavet specielt til det pågældende spil: De kunne vise spiller- og "modstander-figurer" bestemte steder i displayet, og ved at aktivere figurerne forskellige steder efter tur fik man et vist indtryk af bevægelse. Man styrede sin egen figur ved hjælp af nogle gummi-knapper af "lommeregner-typen" der sad ved siden af displayet.
På grund af den tids LCD-teknologi sås disse "bevægelige" figurer som ensfarvede (oftest sorte) "skygger", som regel oven på et statisk baggrundsbillede i form af en "tegning" der var lagt ind bag ved selve displayet. 

Displayet har typisk et "felt" for udlæsning af tal: Mens man spillede, vises her det antal points man har opnået, og når spillet ikke var i brug, blev dette tal-felt brugt til at vise klokkeslættet ifølge spillets indbyggede ur. Ganske som mange "almindelige" digitale armbåndsure havde dette ur gerne en "alarm"- eller "vække-funktion", samt en kalenderfunktion der viser dags dato.

Der fremstilles stadigvæk spil i stil med Nintendos originale Game & Watch-spil, men mens spillene fra 1980'erne krævede meget lidt strøm og derfor kunne drives af et enkelt eller to kviksølvbatterier af samme slags som dem der bruges i elektroniske armbåndsure, bruger de moderne varianter gerne to eller tre "almindelige" (cylindriske) batterier i størrelse AA eller AAA. Til gengæld byder de nyere modeller på flere forskellige spil, mens de ældre typer "kun" havde ét bestemt spil at byde på.

I 2001 fik Game & Watch serien lidt liv til sig igen da en figur fra Game & Watch serien kom i spillet Super Smash Bros. Melee. Der havde figuren fået navnet Mr.Game & Watch. Han kunne udføre forskellige angreb fra hele serien af Game & Watch. I 2008 kom spillet Super Smash Bros Brawl hvor Mr. Game & Watch kom igen med et Final Smash (Super Angreb) fra Game & Watch spillet Octupus.

Eksterne henvisninger 

 MADrigal's handhelds simulators
 Game & Watch Mania
Kolding Storcenter

Kolding Storcenter er et indkøbscenter beliggende i Koldings nordlige bydel og er med sine 62.000 m² og over 120 butikker og restauranter Jyllands største indkøbscenter. I centret findes endvidere et Bilka-varehus. Centret har seks biografsale, Nordisk Film Biografer Kolding, der drives af Nordisk Film Biograferne. Kolding Storcenter indviedes i 1993 og udbyggedes med 20.000 m² i 1999.

Centret blev kåret som Danmarks bedste indkøbscenter i 1999 og 2003 og drives af Danske Shoppingcentre

Kilder 

Indkøbscentre i Danmark
Etableret i 1993
Storcenter
Storcenter
Brunei

Sultanatet Brunei, også kaldet Brunei Darussalam, er et olierigt land beliggende på øen Borneo i Sydøstasien. Bortset fra kystlinjen mod det Sydkinesiske Hav er landet helt omgivet af det østlige Malaysia. Det har et areal på og et befolkningstal på  indbyggere.

I 1929 blev der fundet olie og naturgas i Brunei. Det er i dag grundlaget for det lille land, hvor olieproduktion varetages af Brunei Shell Petroleum. Det har medført at landet i dag er et af de rigeste i Asien. I Brunei er der ingen indkomstskat, for de fleste af statens penge kommer fra olieafgifter. Der er desuden et stort velfærdssystem med gratis lægehælp, mad- og boligtilskud. På grund af de gode økonomiske forhold er mange, især kinesere, immigreret til landet.

Brunei styres af en sultan. Siden 2014 har den stenrige islamistiske Hassanal Bolkiah været sultan. Sultanen udvælger et ministerråd, der skal hjælpe ham. Hassanal Bolkiah har indført hårde sharia-straffe som stening og afhugning af lemmer, samt dødsstraf for homoseksuel sex, ved piskning eller stening i april 2019. Det er fra omverdenen blevet kritiseret at ansatte i staten ikke har ret til at være politisk aktive, selv om de statsansatte udgør to tredjedele af befolkningen. Styret kritiseres samtidig for at favorisere lederne. Sultanen er f.eks. en af de rigeste mænd i verden. Denne ekstreme rigdom har vakt utilfredshed blandt indbyggerne, som også gerne vil have bedre levevilkår.

Bortset fra kyststrækningen udgør det meste af landets biotoper tropisk regnskov. Grundlaget for skovene er en årlig middeltemperatur på 26-28 °C og en årlig nedbør på 2.500-5.000 mm. Inde i landet når niveauet (i Gunong Pagon) op til over havoverfladen.

Referencer

Eksterne henvisninger 

 

 

 
Oligarkier
Monarkier i Asien
Sultanater
Lande i Asien
Borneo
Fløjtespilleren

Fløjtespilleren er en dansk folkekomediefilm i cirkusmiljø fra 1953, instrueret af Alice O'Fredericks. Filmens manuskript er skrevet af Grete Frische efter roman af Morten Korch.

Medvirkende 
 Helga Frier
 Peter Malberg
 Poul Reichhardt
 Grethe Holmer
 Ib Schønberg
 Ib Mossin
 Louis Miehe-Renard
 Jeanne Darville
 Jakob Nielsen
 Hans Egede Budtz
 Ole Neumann
 Rudi Hansen
 Otto Møller Jensen
 Knud Hallest

Eksterne henvisninger 
 

Danske film fra 1953
Komediefilm fra Danmark
Film instrueret af Alice O'Fredericks
Morten Korch-film
En forbryder

En forbryder er en dansk film fra 1941 om en ågerkarl, der bliver slået ihjel. Filmen er instrueret af Arne Weel og skrevet af Svend Rindom. Musikken er komponeret af Emil Reesen.

Medvirkende
Ellen Margrethe Stein
Beatrice Bonnesen
Pouel Kern
Lise Thomsen
Gunnar Lauring
Carl Alstrup
Helge Kjærulff-Schmidt
Lis Løwert

Handling 
Da kontorassistent Erik Hansen en dag sidder i et stort skotøjsmagasin for at købe et par sko, bliver han ekspederet af en sød og fiks ung ekspeditrice, Edith Bjørnfeldt, som han forelsker sig i ved første blik. De bliver snart gift, men det kniber med at få økonomien til at hænge sammen. Da Erik har lånt 1500 kr. hos en åleglat rentier, bliver han nu afkrævet pengene. For at kunne betale sin gæld er Erik nødt til at gøre brug af alternative midler.

Referencer

Eksterne henvisninger 
 

Dramafilm fra Danmark
Danske film fra 1941
Film instrueret af Arne Weel
Kriminalfilm fra Danmark
Forellen

Forellen er en dansk film fra 1942. En kvinde konfronteres med sin fortid, da ulykker truer familien. Manuskript Fleming Lynge. Instruktion Emanuel Gregers.
Blandt de medvirkende kan nævnes:

 Emanuel Gregers
 Bodil Ipsen
 Grethe Holmer
 Ejner Federspiel
 Aage Fønss
 Elith Pio
 Bjarne Forchhammer
 Agnes Rehni
 Sigurd Langberg
 Randi Michelsen
 Kai Wilton
 Carl Heger
 Charles Wilken
 Marie Niedermann
 Richard Christensen
 Maria Garland
 Valdemar Møller
 Svend Svanen
 Povl Wöldike
 Kai Holm

Eksterne henvisninger 
 

Dramafilm fra Danmark
Danske film fra 1942
Storkeegen

Storkeegen er et gammelt egetræ i Jægerspris Nordskov ved Jægerspris. Den sidste levende gren på træet faldt i efteråret 1980.  I 1965 blev dens alder vurderet til ca. 800 år.

Egen fik sit navn, fordi maleren P.C. Skovgaard i 1843 lod sig inspirere af egen til billedet Eg med Storkerede i Nordskoven ved Jægerspris.  Dengang husede den vældige eg et ynglende storkepar.

Referencer

Ekstern henvisning 
 Egene i Jægerspris Nordskov

Navngivne træer i Danmark
Lokaliteter i Frederikssund Kommune
Skiptvet Kommune

Skiptvet er en landbrugskommune som ligger  i Viken fylke i Norge, ca. 70 km sydøst for Oslo. Hovedbyen  i Skiptvet hedder Meieribyen og kommunen havde 3.813 indbyggere i 2019.
Kommunen har grænser til Våler i vest, Spydeberg og Askim i nord, Eidsberg og Rakkestad i øst, og Sarpsborg i syd.  Den ligger ved vestsiden af elven Glomma, mellem fossen Vamma i Glomma i nord og nordspidsen af Tunøya i Sarpsborg i syd. Højeste punkt er Jonsrudåsen, 225 moh.

Kommunens areal er 101,6 km², hvor 33 km² er landbrugsareal og 42 km² er produktiv skov.

Personer fra Skiptvet

 Ingjerd Schou (1955-), politiker, regeringsmedlem, voksede op i Skiptvet, født i Sarpsborg

Kilder og henvisninger

Kommuner i Viken
Kommuner i Østfold
Søren Søndervold

Søren Søndervold er en dansk film fra 1942. Manuskript Svend Rindom, efter Alexander Kiellands roman, Jacob. Instruktion Lau Lauritzen jun.
Blandt de medvirkende kan nævnes:

Medvirkende 
 Ebbe Rode
 Bodil Kjer
 Poul Reumert
 Rasmus Christiansen
 Ib Schønberg
 Karen Lykkehus
 Maria Garland
 Lisbeth Movin
 Agnes Rehni
 Karl Gustav Ahlefeldt
 Randi Michelsen
 Ellen Margrethe Stein
 Henry Nielsen
 Ejner Federspiel

Eksterne henvisninger 
 

Komediefilm fra Danmark
Danske film fra 1942
Film instrueret af Lau Lauritzen junior
Frederik Jensen

Jesper Frederik Marius Jensen (født 25. juni 1863 i Nyborg, død 14. februar 1934 i København) var en dansk skuespiller. Han havde sin debut i Randers 1881, derefter var han ved Frederiksberg Morskabsteater (senere Betty Nansen Teatret) 1884. Derefter var han ved Nørrebros Teater fra 1892, og var direktør for samme 1911-1920 og sceneinstruktør 1920-1926. Derefter provinsturnéer og gæstespil på københavnske scener.

Blandt de film han medvirkede i, kan nævnes:

 Hesten (1931)
 Skal vi vædde en million? (1932)
 Tretten år (1932)
 5 raske piger (1933)
 Nyhavn 17 (1933)
 Den ny husassistent (1933)

Litteratur 
 Steen Kaargaard Nielsen & Claus Byrith, Danmarks første lydoptagelser : Edisons fonograf i 1890'ernes København, , s. 172-176.

Eksterne henvisninger 
 
 

Personer fra Nyborg
Skuespillere fra Danmark
Ruben-samlingen - Danmarks første lydoptagelser
Krill

Krill eller lyskrebs er rejelignende små krebsdyr – marine invertebrater – som er en vigtig del af zooplanktonet i havet. Krill er blandt andet føde for hvaler og for atlanterhavslaks under deres opvækst i Nordatlanten.

Den talrigeste art er antarktisk krill (Euphausia superba), som er hjørnestenen i det antarktiske økosystem i Sydhavet (pingvin).

I Nordatlanten spiller Meganyctiphanes norvegica en vigtig rolle. Den findes også i de danske farvande.

Klassifikation 
 
Orden: Euphausiacea
 Familie: Bentheuphausiidae
 Slægt: Bentheuphausia
 Bentheuphausia amblyops
 Familie: Euphausiidae
 Slægt: Euphausia
 Slægt: Meganyctiphanes
 Slægt: Nematobrachion
 Slægt: Nematoscelis
 Slægt: Nyctiphanes
 Slægt: Stylocheiron
 Slægt: Thysanoessa
 Slægt: Thysanopoda

Kilder og eksterne henvisninger 
 "virtuelt mikroskop" og peer-reviewed informationer  (på engelsk med mange detaljerede billeder)
 Billeder af Meganyctiphanes norvegica 
 Systema naturae 2000 (classification) – Taxon: Order Euphausiacea

Storkrebs
Magnum (is)

Magnum er en is fra Frisko, der ejes af Unilever, som består af vaniljeflødeis overtrukket med chokolade. Den blev opfundet i 1987, og er siden blevet en stor succes, der i dag sælges i over 100 lande.

Historie 
Isfabrikken Frisko, der lå ved Vestre Ringgade i Aarhus, lavede i 1987 en ny luksus-is. Den bestod af en deciliter iscreme med høj fedtprocent og ægte vaniljekorn, dækket af 35 gram ren belgisk chokolade, hvilket var markant mere end andre is på dette tidspunkt. Grundet den store mængde chokolade fik isen navnet Magnum.
 
De første Magnum-is producerede Frisko i 1988 på et simpelt anlæg, der kunne lave 8000 ispinde i timen, men til trods for, at der var produceret nok til at fylde lagrene op, så blev de udsolgt på 6 uger. 1990 blev fabrikken moderniseret, og kunne fremstille over 40000 is i timen. I 1992 blev der produceret 224 mio. Magnum-is, hvoraf de 209 mio. blev eksporteret. I 1997 kunne den ikke længere følge med efterspørgslen og produktionen flyttede til udlandet. Isen produceres i dag i Tyskland, England, Italien, Holland, Ungarn og Frankrig.

I dag sælges der på verdensplan cirka 2,2 milliarder Magnum-is om året, og den er blevet nævnt som Unilevers største markedssucces nogensinde.

I 2016 blev størrelsen på isen reduceret fra 120 til 110 ml men beholdt prisen.

Sæsonvarianter 
Magnum er også udkommet i varianter, som er på markedet i én sæson og derefter trækkes tilbage.

I 2003 lanceredes 7 varianter, opkaldt efter de 7 dødssynder.
I 2005 lanceredes 5 varianter, opkaldt efter de 5 sanser.

Referencer

Eksterne henvisninger 

Slik
Fødevaremærker
Unilever
Steen Skovsgaard

Steen Skovsgaard (født 30. september 1952 i Bolbro) er cand.theol. fra Aarhus Universitet og fra 11. september 2005 til 1. september 2017 biskop i Lolland-Falsters Stift.

Efter færdiggjort uddannelse blev Skovsgaard 1979 sognepræst ved Gellerup Kirke i Århus og 1997 tillige provst i Århus Vestre Provsti. 1988-1989 var han konstitueret sognepræst i Klaksvik på Færøerne.

Skovsgaard har i sin tid ved Gellerup Kirke særligt beskæftiget sig med Folkekirkens udfordringer i mødet med islam og bl.a. været formand for Kristent Informations- og Videnscenter om Islam og Kristendom (KIVIK) 2001-2005, stiftspræst vedrørende islam og kristendom 1995-2000 og formand for stiftsudvalget vedrørende islam og kristendom i Århus Stift 1995-1999. Han var leder af Theologisk Oratorium 1999-2010.

I 2008 blev han Ridder af 1. grad af Dannebrog.

Bibliografi 
 De fremmede har I altid hos jer! – om kulturmødets udfordringer, Unitas Forlag 1994 
 Hvad kan du tilbyde mig som muslim, præst? – om religionsmødet i Gellerup, med udkig til Europa, Unitas Forlag 2004 
 Hjælp – jeg skal døbes, Religionspædagogisk Forlag 2005

Referencer

Eksterne henvisninger 
 Steen Skovgaards personlige hjemmeside
 Biskoppen på Lolland-Falsters Stifts hjemmeside

Biskopper over Lolland-Falsters Stift
Faglitterære forfattere fra Danmark
Personer i Kraks Blå Bog
Riddere af 1. grad af Dannebrog
Dansksprogede forfattere fra Danmark
Provst

En provst er den øverste ansvarlige embedsmand inden for et provsti. Provsten vil normalt tillige være sognepræst i et af provstiets sogne.

Kirkelige titler
Provstier i Folkekirken

szl:Farorz
Lolland-Falsters Stift

Lolland-Falsters Stift er et stift, der omfatter Lolland og Falster og hvis hovedkirke er Maribo Domkirke. Stiftets biskop residerer imidlertid i Nykøbing Falster. Stiftet blev udskilt af Fyens Stift fra nytår 1804 og er landets mindste stift.

Stiftets biskop er siden 1. september 2017 Marianne Gaarden.

Provstier siden 1. januar 2007:

 Maribo Domprovsti
 Lolland Vestre Provsti
 Lolland Østre Provsti
 Falster Provsti

Provstier nedlagt som del af kommunalreformen i 2007.
 Lolland Nørre Provsti
 Lolland Søndre Provsti 
 Falster Vestre Provsti
 Falster Østre Provsti

Bisperækken 
 1803 – 1805: Andreas Birch
 1805 – 1831: Peter Outzen Boisen
 1831 – 1842: Rasmus Møller
 1843 – 1845: Gerhard Peter Brammer
 1845 – 1848: Peter Christian Stenersen Gad
 1849 – 1854: Ditlev Gothard Monrad (1. periode)
 1854 – 1856: Jørgen Hjort Lautrup
 1856 – 1871: Severin Claudius Wilken Bindesbøll
 1871 – 1887: Ditlev Gothard Monrad (2. periode)
 1887 – 1899: Hans Valdemar Sthyr
 1899 – 1903: Henrik Christian von Leunbach
 1903 – 1907: Hans Sophus Sørensen
 1907 – 1923: Caspar Wegener
 1923 – 1942: Johan John Aschlund Ammundsen
 1942 – 1950: Niels Munk Plum
 1950 – 1964: Halfdan Høgsbro
 1964 – 1969: Haldor Hald
 1969 – 1996: Thorkild E. Græsholt
 1996 – 2005: Holger Jepsen
 2005 – 2017: Steen Skovsgaard
 2017 -: Marianne Gaarden

Stiftamtmænd 
 1737 – 1763: Christian Frederik Raben 
 1850 – 1885: Frederik Christian Holsten
 1885 – 1886: Iver Emil Hermann William Unsgaard
 1890 – 1903: Conrad Alexander Fabritius de Tengnagel
 1903 – 1912: Gustav Hakon Valdemar Feddersen
 1912 – 19??: Waldemar Oxholm

Ekstern kilde/henvisning 

 Lolland-Falsters Stifts hjemmeside

 
Etableret i 1803